Lumen ja Meren Kaupunki
City of Snow and Sea

'(i5

!;i s to
3t,

23.1.2008 576/00.000/07

ti

t_ CC~~'~—ac~S

Oikeusministeriö Oikeushallinto-osasto PL 25

00023 VALTIONEUVOSTO Lausuntopyyntönne 23.11.2007, OM 8/31/2007

KEMIN KAUPUNGIN LAUSUNTO KÄRÄJÄOIKEUSVERKOSTOSTA

Kemin kaupunginhallitus pitää itsenäisen Kemi-Tornion käräjäoikeuden säilyttämistä nykymuodossaan välttämättömänä.

Kemi-Tornion käräjäoikeudessa on oikeusministeriön työryhmän mietinnön liitteen 10 mukaan ollut keskimäärin rikosasioita ja laajoja riita-asioita vuosina 2004-2006 enemmän kuin esim. Rovaniemen käräjäoikeudessa. Yhteensä näitä asioita oli Kemi-Tornion käräjäoikeudessa 1043 ja Rovaniemen käräjäoikeudessa vastaavasti 866.

Työryhmän toimeksiannossa oli tavoitteena mm. kuhunkin maakuntaan 1-3 käräjäoikeutta, jolloin koko maassa olisi 25-30 käräjäoikeutta nykyisen 54 sijasta. Näihin tavoitteisiin päästään, kun Kemi-Tornion käräjäoikeus säilytetään ja Lapissa olisi vielä Rovaniemen ja Lapin käräjäoikeudet.

Kaupunginhallitus yhtyy työryhmän jäsenen Suomen Tuomariliitto ry:n Jukka Jaakkolan asiantuntevaan eriävään mielipiteeseen, jossa hän käytännön työn tekijän kokemuksella esittää myös Kemi-Tornion käräjäoikeuden säilyttämistä itsenäisenä, Lapin pitkät etäisyydet huomioiden.

Käräjäoikeusverkostoa on kehitetty runsaan kymmenen vuoden aikana siten, että alioikeuksien määrä on alentunut 97:stä 54:ään. Nykyisissä käräjäoikeuksissa on ammatillisesti kehittävä ja palkitseva työyhteisö. Asioita hoidetaan kansalaisten oikeusturvan kannalta hyvin. Oikeusturvakysymykset ovat niin yksilön kuin yhteiskunnankin kannalta tärkeämpiä kuin valtion tuottavuusohjelman tinkimätön toteuttaminen
KEMIN KAUPUNKI
City of Kemi
Valtakatu 26, 94100 Kemi, Finland
Tel. +358 (0) 16 259 III, fax +358 (0) 16 259 220
Email: kirjaamo@kemi.fi
www.kemi.fi

i

Kemi-Tornion käräjäoikeus on toiminut vasta muutaman vuoden edellisen "uudistuksen" jälkeen ja vuoden 2006 alussa vihityn uuden oikeustalon tilat ovat käytännölliset ja tehokkaassa käytössä. Lisätilaa ei tarvi rakentaa.

Oikeusministeriön toimialalla on 1.1.2008 voimassa uudet ulosottovirastojen toimialueet. Länsi-Pohjan ulosottoviraston päätoimipaikkana on Kemi. Ratkaisu puoltaa myös Kemi-Tornion käräjäoikeuden itsenäisyyttä Kemissä.

Jos Lappiin on kaikista edelläkin mainituista asiaperusteista huolimatta tarkoitus antaa jäädä vain kaksi käräjäoikeutta, tulisi asiamäärien vuoksi suurimman Kemi-Tornion käräjäoikeuden säilyä ja toisena olisi vaikka mietinnön mukainen Lapin käräjäoikeus.

Kaupunginhallitus ihmettelee sitä, että Kemi-Tornion käräjäoikeuden laamannin virka on ollut haettavana määräaikaisesti vuoden 2009 loppuun, kun käräjäoikeuksien mandollisista uusista tuomiopiireistä ei ole päätöksiä.

KEMIN KAUPUNGINHALLITUS Kaupunginjohtaja Kaupunginlakimies

Ossi Repo Matti Rask